text: Lang og god jordbærsæson
  07 juli 2011 kl. 18.10
  Torsdag kulminerede dette års jordbærsæson hos familien Heissel i Venbjerg øst for Hoptrup. Hele 6.500 bakker jordbær blev høstet - den største høst på en enkelt dag i familiens jordbær-historie.
  Peter Heissel glæder sig i øvrigt over en god og lang sæson. De første bær blev plukket den 18. maj - og hvis regnen ikke falder alt for voldsomt, så er der bær at plukke helt frem til 1. august.
  På gården, der råder over fem hektar jordbær, er der ansat 21 polske bærplukkere.
  